Dysgwyr, Ysgolion a Chymunedau: ble’r ydw i’n addysgu? 

Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.  		


[bookmark: _Int_k1xvmu8u]Yn ystod yr aseiniad yma, gan ddefnyddio'r ddealltwriaeth a'r wybodaeth a gasglwyd o fewn fy ysgol leoliad, mi fyddaf yn cyflwyno adroddiad ysgrifenedig sydd yn ffocysu ar sut mae'r ysgol yn datblygu un agwedd ar ei Chynllun Datblygu Ysgol. Yn seiliedig ar un pwynt gweithredu, fydd yr adroddiad yn adfyfyrio'n feirniadol ar y camau gweithredu ynghyd a sut y mesurir yr effaith ar sylfaen dystiolaeth. Mae'r agwedd rwyf wedi penderfynu ysgrifennu amdani wedi'i gymryd o dargedau strategol yr ysgol. Serch fod Cynllun Gwella'r Ysgol ag amrywiaeth o flaenoriaethau maent am dargedu er mwyn hybu gwelliant a chynnydd, ar gyfer fy aseiniad, byddaf yn canolbwyntio'n uniongyrchol ar eu targed i ddatblygu dysgwyr annibynnol. 
[bookmark: _Int_yUw2ZWuN]Lleolir yr ysgol o fewn pentref gwledig sydd â chysylltiadau cryf a'r byd amaethyddol a'r gymuned o'u hamgylch. Mae'r ardal yn ymfalchïo yn ei thraddodiadau a'i diwylliant Cymreig, ac o ganlyniad, mae'r ysgol yn nodi, un o'u gryfderau mwyaf yw ei hethos Gymraeg. Yn dilyn canllawiau Moesegol ar gyfer Ymchwil Addysgol BERA (2018), ni fyddaf yn enwi'r ysgol drwy gydol yr adroddiad yma. Er hynny, teimlaf ei fod yn bwysig nodi fod yr ysgol wedi profi newidiadau sylweddol dros y flwyddyn ddiwethaf wrth iddynt uno efo'r Ysgol Uwchradd leol i greu ysgol gydol oes sydd yn darparu addysg i ddisgyblion 3 i 19 mlwydd oed. Serch y datblygiadau yma, mae'r ysgol yn llwyddo i ddarparu amgylchedd dysgu gynhwysol, ysgogol, ddiogel, ysbrydoledig, sydd yn meithrin bob plentyn i ddod yn unigolion cyfrifol, gwydn ac annibynnol. 
Yn ôl adroddiad Estyn (2018), mae tua 160 o ddisgyblion rhwng 4 ac 11 mlwydd oed ar gofrestr yr ysgol, a nodwyd, daw tua 52% o'r disgyblion yma o gartrefi Cymraeg. Mae'r adroddiad yn datgan 'daw disgyblion o ardaloedd nad ydynt yn ffyniannus nac ychwaith dan anfantais economaidd' Estyn (2018), efo 8% o ddisgyblion yn gymwys i brydau ysgol am ddim a tua 19% o ddisgyblion ag anghenion dysgu ychwanegol, sydd yn agos i'r cyfartaledd cenedlaethol. (Estyn, 2018).

Mae Cynllun Datblygu Ysgol yn ddogfen hanfodol sydd yn galluogi ysgolion i flaenoriaethu eu targedau er mwyn hybu datblygiad a chynnydd o fewn eu hysgol. Mae yn gynllun strategol ar gyfer sicrhau gwelliant drwy nodi'r camau y bydd yr ysgol yn eu cymryd i'w gyflawni (Llywodraeth Cymru, 2014, tud. 3). Yn bersonol, yn bwysicach nawr nag erioed, eu diben cyffredinol yw i ein helpu darparu'r profiadau, cyfleoedd a'r deilliannau dysgu gorau posibl i bob dysgwr, beth bynnag fo'u cefndir neu eu hamgylchiadau, er mwyn i ni fel athrawon ‘sicrhau safonau ac uchelgeisiau uchel i bob un disgybl’ (Llywodraeth Cymru, 2022). Yn dilyn y datblygiadau diweddar ym myd addysg, efo'r Cwricwlwm i Gymru yn cael ei weithredu o fewn ysgolion ar draws y wlad ers 2022, rhan sylfaenol o gyflawni hyn fydd sicrhau ein bod yn cefnogi bob dysgwr i wneud cynnydd sydd yn cyfrannu at y pedwar diben (Llywodraeth Cymru, 2022).
Yn ystod yr wythnosau diwethaf, buais yn ffodus iawn i gyfarfod efo pennaeth yr ysgol i drafod y broses o greu ei Chynllun Datblygu Ysgol, lle pwysleisiwyd y pwysigrwydd ei fod yn broses barhaus ac yn cael ei ystyried fel 'dogfen byw'. Cytunaf yn llwyr fod Cynllun Datblygu Ysgol yn ddogfen byw a chredaf dylid ei ‘hadnewyddu a'i ddiweddaru yn rheolaidd er mwyn adlewyrchu cynnydd’ yr ysgol wrth i iddynt gyflawni ei blaenoriaethau (Llywodraeth Cymru, 2014, tud. 4). Fel pennaeth, mai'n amlwg fod rôl allweddol i'w chwarae o ran arwain gwaith yr ysgol a'i chapasiti i wella (Llywodraeth Cymru, 2014, tud. 4). Serch hyn, mae'r pennaeth yn credu'n gryf fod creu Cynllun Datblygu Ysgol yn broses ysgol gyfan. Mae'n glir i mi fod dysgu a chydweithio fel tîm yn ganolog i holl staff yr ysgol ac o ganlyniad maent yn llwyddo i ddarparu addysg o'r safon uchaf. Felly, ar gyfer y broses o gynllunio ei Chynllun Datblygu Ysgol, mae'r pennaeth yn awyddus i gynnwys bob agwedd o fywyd ysgol. Serch fod 'cynlluniau datblygu ysgol yn cael ei lywio gan yr hunanwerthuso a wna ysgol o’i pherfformiad ei hun ynghyd â data cyd-destunol' (Llywodraeth Cymru, 2014, tud. 5), er mwyn gweithredu ar awgrymiadau adroddiad Estyn, dadansoddi data, mesur effaith a chynllunio strategol, mae'r ysgol hefyd yn ystyried llais y dysgwyr, yr athrawon a'r cynorthwywyr dosbarth, llais rhieni a gofalwyr y disgyblion, y gymuned ynghyd a'r llywodraethwyr. Mae BERA (2022) yn nodi fod cydweithredu a chynhwysiant yn hanfodol ar gyfer galluogi gwelliant o fewn ysgolion, yn datgan fod rhanddeiliaid yn teimlo eu bod yn cael eu gwerthfawrogi wrth gyfrannu i wella ysgolion. Mae dogfen gan y Llywodraeth Cymru (2018) yn cefnogi'r meddylfryd fod ymgysylltu a theuluoedd a'r gymuned yn fuddiol i ysgolion, yn datgan, drwy weithio gyda theuluoedd, rydym yn llwyddo i ddatblygu'r ymgyrch fod 'addysg yn dechrau yn y cartref', cael effaith gadarnhaol ar ymddygiad a lles ein dysgwyr ynghyd a hybu 'ysgogiad cryf i godi cyrhaeddiad' (Lywodraeth Cymru, 2018, tud. 4-8). Yn cyfoethogi datganiadau'r Llywodraeth Cymru, mae Harris a Goodall (2007) yn datgelu, "Parental engagement in children’s learning makes a difference – it is the most powerful school improvement we have” (Harris a Goodall, 2007, tud. 70). Yn ategu at hyn, mae gwaith ymchwil gan Coleman (2006) yn nodi, “Extended schools ... strengthen the ability of families and communities to attend to young people’s physical, emotional, cognitive and psychological needs.” (Coleman, 2006, allan o Lywodraeth Cymru, 2018). Er mwyn ymateb i hyn, yn ogystal â chydweithio efo rhieni, gofalwyr a theuluoedd, mae'r Llywodraeth Cymru (2018) hefyd yn pwysleisio'r pwysigrwydd o weithio gyda phartneriaeth gymunedol. Drwy sicrhau fod y gymuned â chysylltiadau cryf i'n hysgolion, rydym yn llwyddo i gryfhau'r ymdeimlad o deulu a pherthyn, gwneud cyfraniad cadarnhaol i'r gymuned ynghyd a datblygu, cryfhau a gwella'r ysgol drwy fwy o gyfleoedd, mynediad i adnoddau, cysylltiadau i rwydweithiau a chefnogaeth gadarn. Felly, drwy sicrhau hyn, mae'r ysgol yn llwyddo i adeiladu blaenoriaethau a thargedau tymor hir a thymor byr a fydd nid yn unig yn datblygu ac yn gwella'r ysgol ar gyfer y dyfodol, fydd hefyd yn sicrhau fod ein disgyblion yn derbyn y bywyd ysgol a'r addysg maent yn haeddu. Fel dywed yr hen ddywediad, ‘mae angen pentref cyfan i fagu plentyn'.
All creu Cynllun Datblygu Ysgol fod yn broses hir a heriol gan ei fod yn dibynnu ar hunanwerthuso gonest a chadarn ynghyd a gwerthuso ac adfyfyrio parhaus. Er mwyn sicrhau fod y ddogfen yn esgor am welliant pendant, mae'r Llywodraeth Cymru wedi comisiynu ymchwil sydd yn 'sefydlu sylfaen dystiolaeth ar y data a'r wybodaeth sydd eu hangen i gefnogi gwerthuso, gwella ac atebolrwydd effeithiol ym mhob rhan o system addysg ysgolion' (Llywodraeth Cymru, 2022). Yn ogystal â hyn, er mwyn sicrhau fod y ddogfen yn llwyddiannus, mae yn allweddol fod gan yr ysgol gweledigaeth a phwrpas clir ar gyfer eu Cynllun Datblygu Ysgol sydd yn sicrhau fod y dysgwr yn ganolog i bob blaenoriaeth. 
Bwriad fy ysgol leoliad yw galluogi bob disgybl i ddatblygu'n ‘ddysgwyr uchelgeisiol a galluog drwy lwyddo i fod yn llythrennog ac yn rhifog, tra hefyd datblygu cariad at ddysgu drwy chwilfrydedd a her’. Er mwyn sicrhau hyn, mae ei Chynllun Datblygu Ysgol yn seiliedig ar gyflawni 4 blaenoriaeth allweddol. Ar gyfer yr aseiniad, penderfynais ganolbwyntio ar agwedd o'u chynllun sydd yn ffocysu ar ddatblygu dysgwyr annibynnol. Mae'r byd o'n hamgylch yn newid yn gyson, ac fel addysgwyr ein rôl ni yw sicrhau ein bod yn darparu ein disgyblion â'r sgiliau i fod yn ddinasyddion moesol, uchelgeisiol, a mentrus sydd yn barod i arwain bywydau cyflawn fel aelodau gwerthfawr o gymdeithas (Llywodraeth Cymru, 2022), a chredaf yn gryf, fod datblygu dysgwyr annibynnol yn ganolog i hyn. Annibyniaeth yw un o brif egwyddorion dull addysgu Montessori, a gredodd, drwy hyrwyddo annibyniaeth o fewn blant, byddwn yn rhoi ffydd iddynt yn eu gallu eu hunain. Mae yna amrywiaeth o strategaethau yn eu lle ar draws yr ysgol er mwyn iddynt weithredu'r flaenoriaeth yma, a drwy hybu annibyniaeth, mae'r ysgol yn llwyddo i gynyddu cymhelliant, brwdfrydedd a hunan hyder y disgyblion gan eu bod yn tueddu i fuddsoddi mwy yn eu dysgu a chymryd mwy o falchder pan fyddant yn llwyddiannus. Mae'r ysgol yn arbrofi efo amrywiaeth o strategaethau o fewn bob dosbarth a cam gynnydd ac yn gwerthuso'u heffaith a'u lwyddiant yn barhaus. Ar gyfer rhan adfyfyrio'r aseiniad yma, mi fyddaf yn adlewyrchu'n gritigol ar yr hyn mae'r ysgol yn eu gwneud drwy hefyd gwneud awgrymiadau yn seiliedig ar theori.

[bookmark: _Int_Go0P7Q1P]Mae'r trefniadau newydd ar gyfer broses greu cynllun datblygu ysgol ar gyfer eich sefydliad, yn nodi disgwyliadau Llywodraeth Cymru ar gyfer sut y dylid cynllunio ar gyfer gwelliant yng nghyd-destun y Cwricwlwm i Gymru, lle maent yn datgan, ‘dylai hunanwerthuso cadarn fod y fan cychwyn i'n hysgolion’ (Llywodraeth Cymru, 2022). Fel proses flynyddol, cytunaf fod hunanwerthuso yn adnodd allweddol i ysgol, yr uwch dim rheoli a'i hathrawon, i asesu eu perfformiad. Mae'n galluogi ysgolion i adlewyrchu ar feysydd o gryfderau, yr hyn sydd angen ei wella ynghyd a pa gamau sydd angen i'w gymryd i sicrhau'r gwelliannau hynny (Llywodraeth Cymru, 2014). Drwy hunanwerthuso ysgol gyfan ar ddiwedd y flwyddyn academaidd yn 2022, codwyd fod athrawon a chynorthwywyr dosbarth yn pryderi am allu'r disgyblion i weithio'n annibynnol. Ddatgelir fod disgyblion yn cael hi'n anodd cwblhau tasgau yn annibynnol ac yn dibynnu ar sylw, cefnogaeth a sicrwydd yn gyson. Yn ogystal â hyn, nodwyd athrawon ar draws yr ysgol fod gan fwyafrif o'r disgyblion diffyg hunan hyder yn eu gallu, ac yn fy marn i, mae effaith canllawiau Covid-19 a'r cyfnod clo yn chwarae rôl enfawr ar hyn. Credaf, o ganlyniad i amgylchiadau'r flynyddoedd diwethaf, fod ein disgyblion wedi colli allan ar ddatblygu sgiliau hanfodol annibyniaeth a gwytnwch, ac o ganlyniad, rydym bellach yn gweld effeithiau hirdymor hyn yn ein hystafelloedd dosbarth heddiw. Yn adnabod fod hyn yn broblem a all gael sgil-effaith ar ddatblygiad, cyrhaeddiad a dyfodol eu disgyblion, penderfynom fel ysgol gyfan, nodi datblygu dysgwyr annibynnol fel maes i'w ddatblygu.   
Yn ogystal â hunanwerthuso, fe wnaeth yr ysgol dadansoddi data mesurol er mwyn  gynorthwyo'u penderfyniad i nodi'r maes angen hwn o fewn eu Cynllun Datblygu Ysgol. Mae ymchwil wedi awgrymu, gall gwneud penderfyniadau ar sail data gyfrannu at well safonau dysgu ac addysgu ynghyd a chyflawniad cynyddol (Schildkamp, 2019). Fodd bynnag, mae'n nodi, 'er mwyn gwireddu potensial llawn dadansoddi data o fewn addysg, mae angen fwy o fewnwelediad ar gyfer y ffyrdd gorau o'u defnyddio er mwyn wella ansawdd ein hysgolion' (Schildkamp, 2019). Er mwyn cefnogi'r penderfyniad fod datblygu sgiliau hunanhyder y disgyblion yn flaenoriaeth ar gyfer hybu gwelliant o fewn yr ysgol, fe wnaethom ddadansoddi data diweddar a gasglwyd o ganlyniadau profion cenedlaethol yr ysgol, sydd yn asesu gallu darllen a rhifedd y dysgwyr. Gan fod dibynadwyedd y profion yma yn dibynnu ar y disgyblion yn eu cwblhau yn annibynnol, heb unrhyw gymorth ychwanegol gan athro, oedolyn neu gyfoedion, ar y cyfan, wnaeth yr ysgol perfformio yn is na'i disgwyliwyd. Wrth adfyfyrio, cytunaf efo'r meddylfryd, fod hyn o ganlyniad i ansicrwydd y disgyblion i weithio'n annibynnol. Budd defnydd y data yma yw, mae'r ysgol nawr yn eu defnyddio fel sail ar gyfer mesur effaith y strategaethau maent yn treialu a gweithredu. 
Mae mewnbwn rhanddeiliaid yn allweddol ar gyfer sicrhau datblygiadau cadarn o fewn y Cynllun Datblygu Ysgol (Llywodraeth Cymru, 2022). Felly, er mwyn cynllunio camau gweithredu a thargedau addas ar gyfer datblygu’r agwedd yma fel blaenoriaeth ar draws yr ysgol, fe wnaeth y pennaeth sicrhau fod yr uwch dim rheoli, yr athrawon, a'r dysgwyr yn cael mynegi eu barn a'u syniadau ynglŷn â fel gallwn hybu dysgwyr annibynnol o fewn bob elfen o fywyd ysgol. Drwy hyn, roedd yr ysgol yna yn gallu cynllunio'n strategol ar gyfer eu targedau, strategaethau posib, costau, ynghyd a graddfa amser sydd yn addas ac yn realistig. Rhan hanfodol o sicrhau cynnydd a gwelliant o fewn yr agwedd yma yw mesur effaith y strategaethau yn eu lle yn gyson. Mae hyn yn cael ei wneud gan yr athrawon a'r cynorthwywyr dosbarth sydd yn arsylwi ac yn adfyfyrio ar ba mor llwyddiannus ac effeithiol mae'r strategaethau er mwyn hybu dysgwyr annibynnol.
Drwy lunio a gweithredu'r cylch broses yma o hunanwerthuso, dadansoddi data, cynllunio strategol a mesur effaith drwy werthuso ac adfyfyrio, mae'n galluogi'r ysgol i ddatblygu agweddau fel targedau a blaenoriaethau er mwyn hybu cynnydd a sicrhau'r gorau i'w ddisgyblion.

Yn ystod fy nghyfnod o fewn yr ysgol leoliad, rwyf wedi tystio'r strategaethau sydd yn eu lle ar draws yr ysgol sydd yn hybu'r disgyblion i weithio'n annibynnol. Mae safonau proffesiynol ar gyfer athrawon yng Nghymru yn rhoi addysgeg effeithiol wrth wraidd gwella ysgolion (Llywodraeth Cymru, 2017, allan o Estyn, 2018). Yn cefnogi targedau'r ysgol o ddatblygu dysgwyr annibynnol, mae Hattie (2009) yn awgrymu taw addysgu cyfatebol drwy hunanaddysgu, addysgu hunaneirioli a hunanholi, strategaethau metawybyddiaeth a thechnegau datrys problemau, yw'r arferion ystafell ddosbarth sydd yn cael yr effaith fwyaf ar ddysgu disgyblion (Hattie, 2009, allan o Estyn, 2018).  
Un o fy hoff strategaethau sydd yn cael eu gweithredu o fewn yr ysgol yw'r defnydd o 'Camu i'r Copa'. Mae 'Camu i'r Copa' yn cael ei gyflwyno i'r disgyblion yn ystod y cyflwyniad i'w wersi fel meini prawf llwyddiant ar gyfer y dasg. Cytunaf yn gryf efo'r meddylfryd fod y strategaeth yma yn hybu annibyniaeth o fewn y disgyblion wrth iddo ddarparu cefnogaeth ac arweiniad i'r dysgwyr i gwblhau'r dasg yn llwyddiannus gan ei fod yn adnodd gweledol maent yn gallu cyfeirio at drwy gydol y wers. Serch hyn, i ddatblygu'r defnydd o'r 'Camu i'r Copa' ym mhellach, fyddem yn awgrymu gwahaniaethu'r adnodd o fewn y dosbarth gan ei fod yn bwysig i ni, fel addysgwyr, gofio fod llwyddiant yn edrych yn wahanol i bob plentyn, yn ystyried eu gallu a'u hyder o fewn y meysydd dysgu gwahanol. Yn ogystal â hyn, mae'r ysgol yn gweithredu'r system HACA o fewn eu hystafelloedd ddosbarth. Pwrpas y strategaeth yma yw bod disgyblion yn dilyn y system HACA os maent angen gymorth efo'i waith. I gymharu â lle fydde'r plentyn fel arfer yn troi at yr athro ar unwaith am gyngor, mae'r strategaeth yn eu hybu i, yn gyntaf, droi at eu hunain ac ystyried 'a alla'i dod o hyd i'r ateb yn 
annibynnol?'. Os na, mae'r disgyblion wedyn yn cwestiynu 'a oes unrhyw adnoddau alle' ni ddefnyddio a all fod o gymorth?' ac os na, mae'r disgyblion yn troi at gyfoed. Yna, os mae'r disgyblion wedi gweithredu'r strategaeth a dal i fod angen cymorth, wedyn maent yn troi at yr athro dosbarth. Yn ail ran ei ddamcaniaeth, mae Moore (1970) yn nodi bod 'dysgwyr mewn lleoliadau ysgol draddodiadol yn eithaf dibynnol ar athrawon am arweiniad', yn datgelu fod yr athro yn 'weithgar', tra bod y disgybl yn 'oddefol'. Mae'n dadlau, drwy hybu annibyniaeth, mae rhaid i'r disgybl derbyn cyfrifoldeb a brwdfrydedd dros ddysgu eu hun. Rwyf yn fwy na hyderus i nodi fod y strategaeth yma yn un sydd yn cael effaith gadarnhaol ar ddatblygiad y disgyblion i fod yn ddysgwyr annibynnol, ac fel addysgwr y dyfodol, mi fyddaf yn sicrhau fy mod yn gweithredu'r system HACA o fewn fy nosbarthiadau yn y dyfodol. Yn ogystal â hyn, mae’r ysgol hefyd yn defnyddio 'Miri Mathemateg', Lloches Llythrennedd', 'Pinc Polisho, Melyn Melys' a 'Gwener Gwella' fel strategaethau llwyddianus sydd yn hybu a datblygu sgiliau annibyniaeth y disgyblion. Mae adroddiad gan Estyn (2018) yn arddangos enghreifftiau o arfer effeithiol sydd yn cael eu gweithredu o fewn ysgol. Mae'r rhain yn gynnwys cyngor ysgol, 'Dewiniaid Digidol', 'Mêts-grêt' a 'E-Cadets' (Estyn, 2018). Awgryma, fel ysgol, eu bod yn treialu amrywiaeth o strategaethau gwahanol sydd yn hybu annibyniaeth er mwyn sicrhau fod y disgyblion a'r cyfle gorau posib i lwyddo, ddatblygu a ffynnu, a chredaf yn gryf, fod hyn yn dibynnu ar hyder a pharodrwydd athrawon i arbrofi efo syniadau newydd.

Wrth gwblhau’r aseiniad yma, rwyf â dealltwriaeth ddyfnach o bwrpas Cynllun Datblygu Ysgol, y broses o'i gynllunio a'i bwysigrwydd o fewn sicrhau gwelliant yn ysgolion. Ynghyd a hyn, ddysgais fod cydweithio fel tîm yn ganolog i ysgol fel sefydliad dysgu (Estyn (2018) a taw lles y dysgwyr dylai bob dro bod wrth wraidd bob blaenoriaeth.









Rhestr Cyfeirnodi (Rhan B)

British Educational Research Association (2018) Ethical guidelines for educational research. 4th edn. Ar Gael: https://www.bera.ac.uk/researchers-resources/publications/ethical-guidelines-for-educational-research-2018 (Cyrchwyd: 9fed o Ebrill, 2023).
British Educational Research Association (2022) School self-evaluation for school improvement: Principles of effective practice. Ar Gael: https://www.bera.ac.uk/blog/school-self-evaluation-for-school-improvement-principles-of-effective-practice (Cyrchwyd: 9fed o Ebrill, 2023).
Estyn (2018) https://www.estyn.gov.wales/provider/6682390 (Cyrchwyd: 9 o Ebrill, 2023).
Estyn (2018) Gwella Addysgu. Ar Gael: https://www.estyn.llyw.cymru/system/files/2020-07/Improving%20teaching%20-%20cy.pdf (Cyrchwyd: 11eg o Ebrill, 2023).
Estyn (2018) Cabinet Disgyblion yn hybu annibyniaeth ac yn cefnogi bywyd ysgol. Ar Gael: https://www.estyn.llyw.cymru/arfer-effeithiol/cabinet-disgyblion-yn-hybu-annibyniaeth-ac-yn-cefnogi-bywyd-ysgol (Cyrchwyd: 11eg o Ebrill, 2023).
Harris, A., & Goodall, J. (2008) Engaging Parents in Raising Acheivement: Do Parents Know They Matter ? Ar Gael: https://dera.ioe.ac.uk/6639/1/DCSF-RW004.pdf (Cyrchwyd: 10fed o Ebrill, 2023).
Kim Schildkamp (2019) Data-based decision-making for school improvement: Research insights and gaps, Educational Research, 61:3, 257-273, DOI: 10.1080/00131881.2019.1625716 (Cyrchwyd: 10fed o Ebrill, 2023).
Llywodraeth Cymru (2022) Canllawiau gwella ysgolion: asesiad o'r effaith. Ar Gael: https://www.llyw.cymru/canllawiau-gwella-ysgolion-asesiad-or-effaith-html (Cyrchwyd: 10fed o Ebrill, 2023).
Llywodraeth Cymru (2022) Canllawiau gwella ysgolion: fframwaith ar gyfer gwerthuso, gwella ac atebolrwydd: Canllawiau a gwybodaeth ynghylch gwella ysgolion a'r fframwaith newydd ar gyfer gwerthuso, gwella ac atebolrwydd. Ar Gael: https://hwb.gov.wales/gwerthuso-gwella-ac-atebolrwydd/canllawiau-gwella-ysgolion-fframwaith-ar-gyfer-gwerthuso-gwella-ac-atebolrwydd/ (Cyrchwyd: 9fed o Ebrill, 2023).
Llywodraeth Cymru (2022) Cwricwlwm i Gymru. Ar Gael: https://hwb.gov.wales/cwricwlwm-i-gymru (Cyrchwyd: 10fed o Ebrill, 2023).
Llywodraeth Cymru (2018) Arweinyddiaeth ar gyfer system sy'n gwella ei hun. Ar Gael: https://www.llyw.cymru/sites/default/files/publications/2018-12/thema-1-arweinyddiaeth-ar-gyfer-system-sy-n-gwella-ei-hun-adnoddau-1-7.pdf (Cyrchwyd: 9fed o Ebrill, 2023).
Llywodraeth Cymru (2014) Cynlluniau datblygu ysgolion. Ar Gael: https://www.llyw.cymru/sites/default/files/publications/2018-03/cynlluniau-datblygu-ysgolion.pdf  (Cyrchwyd: 9fed o Ebrill, 2023).
Moore (1970) Theory and Distance Education. Ar gael: http://members.aect.org/pdf/DistED/CH_3.pdf (Cyrchwyd: 11eg o Ebrill, 2023).


Rhestr Cyfeirnodi (Rhan A)

British Educational Research Association (2018) Ethical guidelines for educational research. 4th edn. Ar Gael: https://www.bera.ac.uk/researchers-resources/publications/ethical-guidelines-for-educational-research-2018 (Cyrchwyd: 6ed o Ebrill, 2023).
Education Endowment Foundation (2018) Working With Parents To Support Children’s Learning: Guidance Report. Ar Gael:  https://educationendowmentfoundation.org.uk/education-evidence/guidance-reports/supporting-parents (Cyrchwyd: 6ed o Ebrill, 2023).
Education Endowment Fund (2022) Teaching and Learning Toolkit: Parental engagement. Ar Gael: https://educationendowmentfoundation.org.uk/education-evidence/teaching-learning-toolkit/parental-engagement (Cyrchwyd: 6ed o Ebrill, 2023).
Estyn (2020 Ysgolion cymuned: teuluoedd a chymunedau wrth wraidd bywyd ysgol. Ar Gael: https://www.estyn.gov.wales/system/files/2021-08/Community%2520Schools%2520cy_0.pdf (Cyrchwyd: 7fed o Ebrill, 2023). 
Hayes, N., O”Toole, L., & Halpenny, A. M. (2017). Introducing Bronfenbrenner: A guide for practitioners and students in early years education. Taylor & Francis. 
Llywodraeth Cymru (2022) Cwricwlwm i Gymru. Ar Gael: https://hwb.gov.wales/cwricwlwm-i-gymru (Cyrchwyd: 7fed o Ebrill, 2023).
Llywodraeth Cymru (2022) Y Pedwar Diben. Ar Gael: https://www.gov.wales/sites/default/files/publications/2018-03/the-four-purposes-of-the-curriculum-for-wales.pdf (Cyrchwyd: 7fed o Ebrill, 2023).
Llywodraeth Cymru (2016) Wynebu’r her gyda’n gilydd (YGaTh): Pecyn cymorth ymgysylltu â’r gymuned a theuluoedd i ysgolion yng Nghymru. Ar Gael: https://www.llyw.cymru/sites/default/files/publications/2018-12/wynebu-r-her-gyda-n-gilydd-ygath-pecyn-cymorth-ymgysylltu-a-r-gymuned-a-theuluoedd-i-ysgolion-yng-nghymru-prif-ganllawiau.pdf (Cyrchwyd: 6ed o Ebrill, 2023). 
Llywodraeth Cymru (2016) Datblygu partneriaethau cymunedol a gweithio amlasiantaethol. Ar Gael: https://www.llyw.cymru/sites/default/files/publications/2018-12/thema-5-datblygu-partneriaethau-cymunedol-a-gweithio-amlasiantaethol-adnoddau-1-2.pdf (Cyrchwyd: 7fed o Ebrill, 2023).
Weiss et al (2009) Reframing Family Involvement in Education: Supporting Families to Support Educational Equity. Ar Gael: https://files.eric.ed.gov/fulltext/ED523994.pdf (Cyrchwyd: 6ed o Ebrill, 2023). 
